Odense Adresse-Contoirs Efterretninger, 1829-02-09
Portugal. Don Miguel skal nu være saa rask, at han den 15 Jan. vilde begive sig i Procession til Kathedralkirken og takke Gud for sin Helbredelse. Hoftidenden melder ogsaa endeel Armee Befordringer og offentlige Glædesyttringer i samme Anledning. Over den mislykkede Modrevolution hviler endnu en Mørke. Som det hedder, var hele Planen forraadt af nogle Sladderhanke og Miguel alt 3 Uger iforveien bleven underrettet derom af sin Repræsentant i London, de Seca. Ti Ulykke var ogsaa Valget faldet paa Søesoldaterne, som det sletteste Militairkorps, hvori herskede indbyrdes Splid, og Borgerne kunde ikke blive forsynede med Vaaben. Kun er Artillerie-Regiment gjorde Opstand, men da det var til ingen Nytte, holdt Officererne det tilbage. Magthaverne som vare indviede i Alt, havde taget de fornødne Forholdsregler. J et Ministerraad den 5te blev besluttet, at Garnisonen skulde blive under Vaaben Dag og Nat. Den 8de uddeeltes en Mængde, formodentlig i Engelland fabrikerede Proklamationer til Donna Marias Fordeel. Samme Dag fandt talrige Fængslinger af Borgere og Militaire Sted, og Natten til den 10de fordærvede General Moreira Alt ved sin Overielse. Han og en stor Deel af de øvrige Sammensvorne ville ventelig blive Offere for deres Ubesindighed. Dog skulle flere Ministre i det sidste Kabinetsraad have fraraadet blodige Forholdsregler under nærværende Omstændigheder. Paa General=Politie=Intendantens Befaling ringes hver Aften mellem 8 og 9, som et Tegn til, at alle Kaffe= og Værtshuse fra det Øieblik maae være lukkede. Et Rygte siger at der ogsaa er udbrudt en Opstand i Oporto efter nogle Fartøiers Ankomst med Konstitutionelle fra Plymouth. Selv paa Søen agter Regjeringen at forfølge disse ulykkelige Flygt linge; thi flere Skibe ere afseilede til Cerceira, (hvor de ventes) med befaling til at bore ethvert Skib isænk, som her lader sig tilsyne. En 3000 Mk. stærk Guerillas=Bande overfaldt den 6 Jan. Staden Vizen og plyndrede alle Huse uden Hensyn til de politiske Partier. Der tales nu temmelig bestemt om Marquis v. Chaves's og hans Tilhængeres Indtrædelse i Ministeriet, samt at Miguelisterne snart kunne vente en Støtte hertil i Lord Beresford. En afskyelig Proklamation er sat i Omløb, hvorefter Regjeringen skulde overdrages Dronning Charlotta, for paa engang at faae alle Frimurere hængte og brændte. De Apostoliske lade det ikke heller fattes paa Flyveblade, for at ophidse Pøbelen. Et af disse, som har den berygtede Pater Macedo til Forfatter, slutter med denne kjærlige Opfordring: "Hvormange? Alle, Lad Os hugge dem Alle ned, og vente paa Flere! Ret som for at døve den almene Følelse over alle disse oprørende Scener, bebude enkelte Breve vigtige Forandringer, overeenstemmende med den oplyste Deel af Nationens Ønske, til hvilken Ende to diplomatiske Agentere fra Østerrig og Rusland ventes til Lissabon i indeværende Maaned. Derimod skal den spanske Regjering, have skikket en Koureer til Hr. Zea=Bermudet i London, for at frasige sig sin Rolle som Voldgiftmand i de portugisiske Anliggender, da Rolighed og Orden her møde uoverstigelige hindringer, deels i de forstyrrede Finantser og deels i Partierne mellem Dronningmoderen og hendes Søn, medens den største Deel endnu, de evige Fængslinger og Henrettelser uagtet, er stemt for Dronning Maria og Konstitutionen!